Nafarroako Parlamentuko Mahaiak, 2014ko irailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Eloy Villanueva Cruz jaunak aurkeztutako galdera, Nafarroako Gobernuaren meteorologiako estazio automatikoei buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2014ko irailaren 8an

Lehendakaria: Alberto Catalán Higueras

GALDERAREN TESTUA

Nafarroako Parlamentuko Parlamentu-talde Popularreko foru parlamentari Eloy Villanueva Cruz jaunak, Legebiltzarreko Erregelamenduan xedatuaren babesean, ondoko galdera egin du, Nafarroako Gobernuak idatziz erantzun dezan:

Nafarroako Gobernuaren estazio meteorologiko automatikoen zerrenda, zeinetatik SOS-Nafarroak datuak zuzenean jasotzen baititu eta, kasua bada, alerta meteorologikoak ere, zer datu-eta alerta-mota jasotzen ahal dituen zehaztuta.

Iruñean, 2014ko irailaren 4an

Foru parlamentaria: Eloy Villanueva Cruz

